मुख्यमंत्री उध्दव ठाकरे यांनी केलेल्या विनंतीनुसार राठोड यांच्या खात्याचा कार्यभार मुख्यमंत्र्यांकडे देण्यासही कोश्यारी यांनी मंजुरी दिली आहे.मुख्यमंत्र्यांकडून आजच (गुरुवार, 4 मार्च) दुपारी संजय राठोड यांच्या राजीनाम्याचे पत्र राज्यपालांना प्राप्त झालं होतं. त्यांनी तो आजच्या आज मंजूर केला आहे. 

अर्थसंकल्पीय अधिवेशनाच्या एक दिवस आधी म्हणजे (रविवार, 28 फेब्रुवारी) संजय राठोड यांनी राजीनामा दिला होता. 

मुख्यमंत्री उद्धव ठाकरे यांच्याकडे आपला राजीनामा सोपवताना या प्रकरणी निष्पक्ष चौकशी व्हावी अशी माझी मागणी संजय राठोड यांनी केली आहे.  

या प्रकरणात राजकारण करण्यात आलं, ते लोकशाहीच्या विरोधात आहे, असं संजय राठोड यांनी म्हटलंय. 

राजीनामा दिल्यानंतर दिलेल्या पहिल्या प्रतिक्रियेत संजय राठोड म्हणाले, "मी माझा राजीनामा दिला आहे. आमच्या बंजारा समाजातली तरुणी पूजा चव्हाण हिचा काही दिवसांपूर्वी दुर्दैवी मृत्यू झाला. त्यांच्या मृत्यूवरून भाजपने प्रसार माध्यमं आणि समाज माध्यमांच्या माध्यमातून अतिशय घाणेरडं राजकारण करण्याचा प्रयत्न केला. माझ्या समाजाची, वैयक्तिक माझी बदनामी करण्याचा प्रयत्न केला.... आणखी 4000 वर्णांसाठी लेख सुरू ठेवा:
मला राजकीय जीवनातून उठवण्याचा प्रकार झाला."

"गेल्या 30 वर्षांपासून मी सामाजिक, राजकीय जीवनात सक्रीय आहे. ते उद्ध्वस्त झालेलं आहे. त्यामुळे या संपूर्ण प्रकरणाची निष्पक्ष चौकशी झाली पाहिजे, तपास व्हावा, ही माझी मागणी आहे. मी बाजूला राहून ही चौकशी व्हावी, ही माझी भूमिका आहे. सत्य समोर यावं, ही माझी भूमिका आहे. हेच मी मुख्यमंत्र्यांकडे बोललो आणि राजीनामासुद्धा दिलेला आहे."

पर्याय नाही म्हणून राजीनामा - फडणवीस 

तर सरकारकडे आता उपाय उरला नाही, म्हणून राजीनामा घेण्यात आला, अशी प्रतिक्रिया माजी मुख्यमंत्री आणि विरोधी पक्षनेते देवेंद्र फडणवीस यांनी दिली आहे. 

तसंच पूजा चव्हाण प्रकरण दडपण्याचा प्रयत्न करणाऱ्या पोलिसांवरही कारवाई करावी, अशी मागणी त्यांनी केली. या प्रकरणात तात्काळ एफआयआर दाखल करावा, असंही ते म्हणाले.

"खंरतर हे प्रकरण बाहेर आल्यानंतर पहिल्याच दिवशी राजीनामा द्यायला हवा होता. याचं कारण ज्या प्रकारचे पुरावे या प्रकरणात पाहायला मिळालं ते खूप भयानक आहे. त्यामुळे मंत्रिपदावर राहणं चूक होतं. पण, कुठेतरी आपल्याला वरिष्ठांचा आशीर्वाद आहे, अशी अवस्था वाटल्यामुळे हा राजीनामा आला नाही."

"या प्रकरणात एवढे पुरावे असूनही प्रकरण दाबण्याचा प्रयत्न झाला. एफआयआर दाखल केला नाही. त्या पोलिसांवर काय कारवाई करणार? त्यांच्यावर कारवाई का होत नाही? आमचं असं म्हणणं आहे की हा उशिरा आलेला राजीनामा आहे, त्यांना वाचवण्याचा प्रयत्न झालेला आहे. आमच्या चित्राताई वाघ, आमची महिला आघाडी आणि तुमच्यासारख्या प्रसार माध्यमांनी हे प्रकरण लावून धरल्यामुळे अखेर राजीनामा घेणं भाग पडलेलं आहे. मात्र, केवळ राजीनामा घेऊन उपयोग नाही. या प्रकरणात तात्काळ एफआयआर दाखल झाला पाहिजे, अशी आमची मागणी आहे."

राठोडांवर गुन्हा दाखल करा - चित्रा वाघ

पूजा चव्हाण प्रकरण लावून धरणाऱ्या भाजप नेत्या चित्रा वाघ यांनी वन मंत्री संजय राठोड यांच्या राजीनाम्यानंतर प्रतिक्रिया देताना केवळ राजीनामा देऊन उपयोग नाही, त्यांच्यावर गुन्हा दाखल करा, अशी मागणी केली आहे.

संजय राठोड यांच्या राजीनाम्यानंतर दिलेल्या प्रतिक्रियेत चित्रा वाघ म्हणतात, "राज्याने या प्रकरणाकडे केवळ पूजा चव्हाण आणि संजय राठोड या नजरेतून बघू नये. हा प्रश्न राज्यातल्या सर्व मुलींच्या सुरक्षेचा आहे. पैशाच्या जोरावर, सत्तेच्या जोरावर, समाजाला ढाल करून कशाप्रकारे दबाव आणण्याचा प्रयत्न केला गेला, हे संपूर्ण...